## Poslovnik o radu vojnostegovnih sudova

### NN 139/2003 (3.9.2003.), Poslovnik o radu vojnostegovnih sudova

# MINISTARSTVO OBRANE

2035

Na
temelju članka 10. stavak 3. Zakona o obrani (»Narodne novine« broj 33/02 i
58/02) i članka 200. Zakona o službi u Oružanim snagama Republike Hrvatske
(»Narodne novine« broj 33/02 i 58/02), donosim

## POSLOVNIK

### O RADU VOJNOSTEGOVNIH SUDOVA

I.
OPĆE ODREDBE

Članak
1.

Ovim
poslovnikom uređuje se sustav vođenja i zapovijedanja u vojnostegovnim
sudovima, izgled natpisnih ploča, pečata i štambilja vojnostegovnih sudova, rad
njihovih stručnih službi, propisuju se pravila za vođenje upisnika i drugih
knjiga, tiskanice za vođenje upisnika, postupak sa spisima od prijma do pohrane
u arhivu, vođenje statistike, pravila o raspoređivanju predmeta, pravila o
pozivanju i raspoređivanju sudaca-porotnika, rad vijeća, provedba pravila vođenja
postupka i dostavljanja odluka te druga pitanja od značaja za poslovanje
vojnostegovnih sudova.

Članak
2.

(1)
Predsjednik Višega vojnostegovnog suda za svoj rad odgovara ministru obrane i
tajniku Ministarstva, a predsjednici prvostupanjskih vojnostegovnih sudova za
svoj rad odgovaraju tajniku Ministarstva i predsjedniku Višega vojnostegovnog
suda.

(2)
Zamjenici predsjednika vojnostegovnih sudova i suci za svoj rad odgovaraju
predsjedniku suda.

(3)
Djelatnici zaposleni na administrativnim poslovima u stručnoj službi
vojnostegovnog suda za svoj rad odgovaraju pred­sjedniku vojnostegovnog suda,
odnosno osobi koju on ovlasti.

(4)
Suci porotnici za svoj rad u vojnostegovnom sudu odgovaraju predsjedniku
vojnostegovnog suda.

II.
OVLASTI I DUŽNOSTI PREDSJEDNIKA VOJNOSTEGOVNIH SUDOVA

Članak
3.

if !supportEmptyParas endif

(1)
Predsjednik vojnostegovnog suda upravlja sudom, obav­lja nadzor nad urednim i
pravodobnim obavljanjem svih poslova u sudu, te obavlja sudačku dužnost.

(2)
Zamjenik predsjednika suda pomaže predsjedniku suda u obavljanju poslova koje
mu on povjeri, te u slučaju spriječenosti ili izočnosti zamjenjuje predsjednika
suda.

Članak 4.

U obavljanju poslova sudske uprave predsjednik suda
donosi upravne akte, izdaje naredbe i daje upute u okviru svojih ovlasti.

Članak 5.

(1) Predsjednik suda skrbi za pravilne odnose i
postupak sudaca i drugih zaposlenika suda prema strankama, državnim tijelima i
drugim pravnim osobama, te za pravilne odnose među zaposlenicima.

(2) O pojavama u sudu kojima se u znatnoj mjeri
narušavaju međuljudski odnosi u sudu, ometaju stranke u ostvarivanju svojih
prava, zlorabi ili prekoračuje službeni položaj ili ovlast, ili na drugi način
šteti ugledu suda, predsjednik suda dužan je obavijestiti predsjednika Višeg
vojnostegovnog suda.

Članak 6.

Nadzor nad radom suda ostvaruje se uvidom u rad
sudskih vijeća, sudaca i drugih zaposlenika suda, uvidom u spise, odluke i
odluke višeg suda donijete povodom pravnih lijekova, pregledom upisnika,
ročišnika, pomoćnih knjiga i popisa i na drugi pogodan način, te nadzorom nad
radom stručne službe suda.

Članak 7.

(1) Predsjednik suda saziva sjednice i sastanke
sudaca i ostalih zaposlenika suda.

(2) Sjednice i sastanci sazivaju se po potrebi radi
uspješnijeg obavljanja poslova iz djelokruga suda, pribavljanja mišljenja o rasporedu
poslova, unapređenja metoda rada, ujednačavanja sudske prakse, stručnog
usavršavanja i drugih pitanja od značaja za rad suda, a mogu se sazivati i u
svečanim prigodama.

(3) O
radu sjednice ili sastanka vodi se zapisnik u koji se u bitnom unosi tijek i
zaključci sjednice ili sastanka.

Članak
8.

Na
zahtjev ministra obrane i tajnika Ministarstva sud je obvezan dostaviti na uvid
sudski spis, druga izvješća ili podatke o stanju spisa.

III.
OVLASTI PREDSJEDNIKA VIŠEG VOJNOSTEGOVNOG SUDA

Članak
9.

(1) Predsjednik
Višeg vojnostegovnog suda nadzire rad nižih sudova.

(2) U obavljanju nazdora predsjednik Višeg
vojnostegovnog suda pribavlja izvješća i druge podatke o radu prvostupanjskih
sudova.

(3) Viši sud može prirediti zajedničke sastanke i
savjetovanja predsjednika nižih sudova i sudaca višeg suda, te sudaca i ostalih
zaposlenika nižih sudova, radi razmatranja pitanja od općeg značaja za rad
sudova. O tim sastancima i savjetovanjima pred­sjednik višeg suda obavijestit
će ministra obrane, odnosno osobu koju on ovlasti.

Članak 10.

(1) Predsjednik višeg suda, prema programu rada
organizirati će svake godine pregled cjelokupnog poslovanja ili pojednih
dijelova poslovanja prvostupanjskih sudova.

(2) Predsjednik višeg suda, prema potrebi, obilazi
prvostupanjske sudove u svezi s rješavanjem pojedinih pitanja.

(3) O obavljenom pregledu te nađenom stanju i
poduzetim mjerama, podnosi se izvješće ministru obrane, odnosno osobi koju on
ovlasti, a isto dostavlja i sudu u kojem je obavljen pregled rada.

IV. RASPORED RADNOG VREMENA I GODIŠNJI ODMORI
DJELATNIKA SUDOVA

Članak
11.

(1)
Dnevni raspored radnog vremena utvrđuje predsjednik suda u skladu sa zakonom i
drugim propisima.

(2)
Žurni poslovi koji ne trpe odgađanja, kao i već započete rasprave čija bi
odgoda izazvala veće troškove ili odugovlačanje postupka, dovršit će se bez
obzira na redovito radno vrijeme.

Članak
12.

(1)
Plan godišnjih odmora utvrđuje predsjednik suda u skladu sa zakonom i drugim
propisima.

(2)
Djelatnici suda godišnji odmor koriste u pravilu u srpnju i kolovozu tekuće
godine.

(3) Pri
određivanju godišnjih odmora pazit će se da u sudu ostane dovoljan broja sudaca
i drugih zaposlenih potrebnih za rješavanje žurnih predmeta.

V.
NATPISNE PLOČE, PEČATI I ŠTAMBILJI VOJNOSTEGOVNIH SUDOVA

*1.
Natpisne ploče*

Članak
13.

(1) Na
zgradi u kojoj je smješten vojnostegovni sud mora na natpisnoj ploči biti
istaknut naziv suda, desno od glavnog ulaza u zgradu.

(2) Ako je u istoj zgradi smješteno više
vojnostegovnih sudova odnosno tužiteljstava, natpisne ploče iz prethodnog
stavka stavljaju se jedna ispod druge i to sljedećim redoslijedom:

– Viši vojnostegovni sud,

– Vojnostegovni sud u….,

– Više vojnostegovno tužiteljstvo,

– Vojnostegovno tužiteljstvo u…

(3) Ako je vojnostegovni sud odnosno tužiteljstvo
smješteno u vojarni, natpisna ploča ističe se i na ulazu u vojarnu.

Članak
14.

(1)
Naziv suda upisuje se na metalnoj ploči četvrtastog oblika veličine 45 cm x 25
cm.

(2)
Natpisna ploča iz prethodnog stavka ovoga članka sadrži grb Republike Hrvatske,
a zatim riječi jedne ispod drugih: »REPUBLIKA HRVATSKA«, »MINISTARSTVO OBRANE«.
Ispod toga navodi se naziv i sjedište suda.

*2.
Pečati i štambilji*

Članak
15.

Pečati
Višeg vojnostegovnog suda i prvostupanjskih sudova okruglog su oblika promjera
38 mm, a u sredini pečata nalazi se grb Republike Hrvatske. Svi sudovi imaju i
pečat istog otiska promjera 25 mm.

Članak
16.

(1)
Pečat Višeg vojnostegovnog suda u gornjem dijelu sadrži tekst »Republika
Hrvatska«, u donjem »Ministarstvo obrane«, a iznad toga »Viši vojnostegovni
sud« te iznad toga »Zagreb«.

(2)
Pečati prvostupanjskih sudova u gornjem dijelu sadrže tekst »Republika
Hrvatska«, u donjem »Ministarstvo obrane«, a iznad toga odgovarajući naziv
suda.

Članak
17.

(1)
Vojnostegovni sudovi imaju prijamne štambilje klasičnog oblika i sadržaja iznad
kojih se nalaze riječi »REPUBLIKA HRVATSKA«, »MINISTARSTVO OBRANE«, a zatim
naziv pojedinog suda.

(2)
Vojnostegovni sudovi imaju i pravokutne štambilje s nazivom pojedinog suda koji
se otiskuju na omotima, kuvertama i slično.

VI.
UREDSKO POSLOVANJE VOJNOSTEGOVNIH SUDOVA

*1.
Poslovi stručnih referenta za uredsko poslovanje i administrativnih referenata*

Članak
18.

(1)
Stručne, administrativne, tehničke i druge uredske poslove za potrebe vojnostegovnih
sudova obavljaju stručni referenti za uredsko poslovanje i administrativni
referenti.

(2)
Stručni referent za uredsko poslovanje koordinira radom administrativnih
referenata.

Članak
19.

(1)
Uredsko poslovanje obuhvaća sljedeće poslove:

1.
prijam, upis i otpremu pošte,

2. vršenje prijepisa,

3. vođenje upisnika predmeta,

4. uvezivanje predmeta u omote, skrb i briga o
njihovoj ured­nosti i pohrani

5. evidencija i izrada izvješća o izrečenim stegovnim
kaznama odnosno stegovnim mjerama,

6. praćenje izvršenja odluka suda o naknadi troškova
postupka,

7. vođenje arhive pravomoćno okončanih predmeta,
upisnika i drugih pomoćnih knjiga, zapisnika i slično,

8. vođenje pričuve potrošnog materijala i skrb o
pravodobnoj nabavi potrošnog materijala,

9. obavljanje poslova statistike, te

10. obavljanje drugih poslova po nalogu predsjednika
suda.

(2) Poslove iz stavka 1. točke 5., 6., 7., 8., 9. i
10. obavlja stručni referent za uredsko poslovanje, a poslove iz stavka 1.
točke 1., 2., 3., 4. i 10. obavlja administrativni referent.

(3) Poslove iz stavka 2. predsjednik suda može po
potrebi i drugačije rasporediti.

*2.
Prijam pismena, raspodjela predmeta i vođenje evidencije*

Članak
20.

(1) Sva
zaprimljena pismena unose se u određene upisnike i imenike i dostavljaju uz
primopredajnu knjigu predsjedniku suda.

(2) Na sva primljena pismena stavlja se prijamni
štambilj suda.

(3) Zaprimljena pismena iz stavka 1. ovog članka
predsjednik suda raspoređuje radi daljnje obrade.

(4) Pismena dodijeljena sukladno stavku 3. ovog
članka pojedinim sucima ostaju u radu kod njih sve dok se u potpunosti ne
riješe. Po obradi odnosno rješavanju spis se vraća stručnom referentu za
uredsko poslovanje.

*3.
Omot predmeta*

Članak
21.

(1)
Sudski spisi uvezuju se u odgovarajuće omote.

(2) U lijevom gornjem kutu omota naznačuje se naziv
suda, a u gornjem desnom kutu broj spisa. Ime i prezime okrivljenika, uz
naznaku postrojbe odnosno ustrojbene jedinice u kojoj se nalazi na službi,
ispisuje se na sredini omota. Ispod toga naznačuje se stegovni prijestup
okrivljenika.

(3) Na unutarnjoj strani omota predmeta obvezno se
vodi popis pismena na način da se pod podbrojem upisuje svaki podnesak i spis
iz predmeta.

(4) Omot predmeta u kojem je donijeta konačna odluka
povezuje se trobojnom vrpcom (jemstvenikom) i pohranjuje u arhivi.

*4. Spajanje i razdvajanje
spisa*

Članak 22.

(1) U slučaju kada se prema odluci suda više predmeta
spoji radi provođenja jedinstvenog postupka i donošenja zajedničke odluke, spis
u kojem je kasnije pokrenut postupak priklopit će se spisu u kojem je postupak
pokrenut ranije.

(2) U slučaju spajanja spisa iz stavka 1. ovog članka
broj priklopljenog spisa će se precrtati uz napomenu da se spis vodi pod novim
brojem. Na isti način će se postupiti u upisniku i imeniku.

(3) Sukladno stavku 1. i 2. ovog članka postupa se i
prilikom razdvajanja spisa.

*5. Upisnici i pomoćne knjige*

Članak 23.

(1) U upisnike predmeta vojnostegovnih sudova
predmeti se upisuju rednim brojem prema nadnevku zaprimanja podneska.

(2) U imenike predmeta vojnostegovnih sudova upisuju
se podaci o okrivljeniku prema abecednom redu prezimena okriv­ljenika.

Članak 24.

(1) Upisnici, imenici i druge pomoćne knjige vode se,
u pravilu, u posebnoj knjizi za svaku godinu.

(2) Sud s manjim opsegom poslova koristit će se
jednom knjigom više godina. Oznaka godine stavlja se na sredini prve stranice
lista kojim počinje nova godina.

(3) Stranice knjige obilježavaju se rednim brojevima,
a na kraju se ovjeravaju pečatom i potpisom predsjednika suda uz bilješku o
ukupnom broju stranica u knjizi.

*6. Vrste upisnika*

Članak 25.

(1) Prvostupanjski vojnostegovni sudovi vode sljedeće
upisnike:

– Upisnik vojnostegovnog postupka – skraćeno: VsP
(tiskanica br. 1),

– Upisnik drugostupanjskih vojnostegovnih postupaka –
skraćeno: VsPŽ (tiskanica br. 2),

– Upisnik o udaljenju iz službe – skraćeno: US
(tiskanice br. 3.).

(2) Viši vojnostegovni sud vodi sljedeće upisnike:

– Upisnik drugostupanjskoga vojnostegovnog vijeća –
skraćeno: VsP-II (tiskanica br. 4),

– Upisnik Višega vojnostegovnog suda povodom sukoba
nadležnosti odnosno prijedloga za prijenos nadležnosti – skraćeno: SN – PN
(tiskanica br. 5),

(3) Osim upisnika iz stavka 1. i 2. ovog članka, svi
vojnostegovni sudovi vode i upisnik izvanrednih pravnih lijekova – skraćeno:
VsP-III (tiskanica br. 6.).

(4) Tiskanice upisnika iz stavka 1., 2. i 3. ovog
članka nalaze se u privitku ovog poslovnika i njegov su sastavni dio.

*7.
Vođenje sudskih upisnika*

a. Upisnik vojnostegovnog postupka (VsP)

Članak
26.

(1) U upisnik vojnostegovnog postupka sudovi upisuju
optužne prijedloge vojnostegovnog tužiteljstva, te kaznene predmete kada
odlučuju o odgovornosti vojnih osoba za kaznena djela za koja se prema
odredbama kaznenog zakona može odlučivati u vojnostegovnom postupku.

(2) U upisnik se predmeti upisuju pod rednim brojem
prema datumu zaprimanja optužnog prijedloga.

(3) Redni broj iz stavka 2. ovoga članka je osnovni
broj pred­meta pod kojim se predmet vodi do okončanja postupka.

(4) Svi podnesci zaprimljeni u svezi predmeta iz
stavka 1. i 2. ovog članka vode se pod istim osnovnim brojem i podbrojem prema
redosljedu zaprimanja.

b.
Upisnik drugostupanjskih vojnostegovnih postupaka (VsPŽ)

Članak
27.

U upisnik drugostupanjskih vojnostegovnih postupaka
upisuju se zaprimljeni predmeti po žalbama protiv rješenja o izricanju
stegovnih mjera.

c. Upisnik o udaljenju iz službe (US)

Članak 28.

U upisnik o udaljenju iz službe sudovi upisuju
zaprimljene predmete po žalbama protiv rješenja o udaljenju iz službe.

d. Upisnik drugostupanjskog vojnostegovnog
vijeća
(VsP-II)

Članak 29.

U upisnik drugostupanjskoga vojnostegovnog vijeća
upisuju se vojnostegovni predmeti dostavljeni povodom žalbi podnesenih protiv
presuda i rješenja vojnostegovnih sudova o kojima Viši vojnostegovni sud
odlučuje u drugom stupnju.

e. Upisnik Višega vojnostegovnog suda povodom
sukoba nadležnosti odnosno prijedloga za prijenos nadležnosti
(SN – PN)

Članak 30.

U upisnik Višega vojnostegovnog suda povodom sukoba
nadležnosti odnosno prijedloga za prijenos nadležnosti upisuju se predmeti
dostavljeni na odlučivanje o sukobu nadležnosti i povodom prijedloga za
prijenos nadležnosti prvostupanjskih vojnostegovnih sudova.

f. Upisnik izvanrednih pravnih lijekova
(VsP-III)

Članak 31.

U
upisnik vojnostegovnih sudova povodom izvanrednih prav­nih lijekova
prvostupanjski vojnostegovni sudovi i Viši vojnostegovni sud upisuju predmete
dostavljene povodom odlu­čivanja o obnovi postupka i o drugim izvanrednim
pravnim lije­ko­­vima.

*8. Urudžbeni zapisnik*

Članak 32.

Podnesci koji se dostavljaju sudu ili ih sud
dostavlja drugima a nisu vezani za vojnostegovni postupak, stručna služba vodi
u posebnom upisniku sukladno uredskom poslovanju Ministarstva obrane (urudžbeni
zapisnik).

VII. IZVJEŠĆE O STANJU
PREDMETA
I UVID U SPIS

Članak 33.

(1) Okrivljenik, njegov branitelj i druge ovlaštene
osobe mogu tražiti izvješće o stanju predmeta te izvršiti uvid u spis.

(2) Izvješće iz stavka 1. ovog članka daje stručni
referent suda temeljem podataka iz upisnika, pri čemu je zabranjeno davati
izjave o pravilnosti pojedinih radnji ili zapovijedi kao i podatke o
vjerojatnom ishodu postupka.

(3) Uvid u spis odobrava predsjednik vijeća.

VIII. SASTAV VIJEĆA PRVOSTUPANJSKOG SUDA

*1. Određivanje sastava
vijeća*

Članak
34.

(1)
Predmet priprema i vodi sudac profesionalac.

(2)
Sastav vijeća određuje predsjednik vojnostegovnog suda.

*2.
Suci porotnici*

Članak 35.

(1) Suci porotnici se određuju u sastav vijeća prema
utvrđenom redoslijedu, vodeći računa o osobnom činu i stručnoj spremi
okrivljenika, a poglavito o predmetu raspravljanja.

(2) Stručna služba suda vodi popis odnosno kartoteku
sudaca porotnika u koju se osim općih podataka o sucima porotnicima unose i
podaci o njihovoj vojnopopisnoj djelatnosti, pozivanju i odazivanju, kao i
drugi potrebni podaci o njihovu sudjelovanju u radu suda.

(3) O neopravdanim izostancima sudaca porotnika
predsjednik suda obavješćuje osobu nadređenu odnosnom sucu porotniku.

(4) Nadređeni su dužni sucu porotniku omogućiti
sudjelovanje na glavnoj raspravi.

IX. GLAVNA RASPRAVA

Članak 36.

Glavna rasprava održava se u sjedištu suda, odnosno
sjedištu izdvojenoga vojnostegovnog vijeća vojnostegovnog suda, sudskoj ili
drugoj zgradi prema odluci predsjednika vojnostegovnog suda.

Članak 37.

O uređenju
sudnice za glavnu raspravu brine predsjednik vijeća.

X.
ZAPISNICI

*1. Zapisnik s glavne
rasprave*

Članak
38.

(1)
Zapisnik s glavne rasprave izrađuje se u odgovarajućem broju primjeraka.

(2) Okrivljenik ili njegov branitelj zapisnik mogu
zatražiti do zaključenja glavne rasprave.

Članak 39.

(1) Zapisnik s glavne rasprave piše se osobnim
računalom odnosno pisaćim strojem.

(2) Nije dopušteno brisati ili naknadno mijenjati
tekst zapisnika. U slučaju pogrešnog navoda ispravak se zapisnički konstatira.

Članak 40.

(1) Osobni podaci okrivljenika, svjedoka, vještaka i
drugih osoba koje daju svoj iskaz u zapisnik kod suda pišu se s prvim retkom
uvučenim za oko 4 cm od lijevoga ruba stranice i izdvojeno od teksta njihovih
izjava, s tim da se ime i prezime ispisuje velikim slovima.

(2) Odluke donijete tijekom rasprave koje se odnose
na uprav­ljanje postupkom ili odluke o glavnoj stvari koje su proglašene na
raspravi pišu se u zapisniku odvojeno od ostalog teksta i spacionirano označuju
nazivom u prvom retku, npr. »presudu«, »rješenje«. Tekst donijete odluke
ispisuje se u posebnom stavku, s tim da je početak uvučen za oko 4 cm od
lijevoga ruba stranice.

(3) U završnom dijelu zapisnika zabilježit će se
vrijeme dovršetka radnje uz naznaku sata i minute dovršetka.

Članak 41.

Zapisnik potpisuje predsjednik vijeća u sredini ispod
teksta zapisnika. Zapisničar stavlja svoj potpis ispod potpisa suca.

*2. Službena bilješka*

Članak 42.

(1) Kada prema postojećim propisima nije potrebno
sastav­ljati zapisnik, umjesto zapisnika sačinjava se službena bilješka u kojoj
se navodi sadržaj obavljene službene radnje, datum i mjesto njena izvršenja.

(2) Službenu bilješku iz stavka 1. ovog članka
potpisuje sudac ili druga osoba koja ju je sastavila.

(3) Službenu bilješku potpisuje i stranka ako ista
sadrži njezinu izjavu ili je stranci dano kakvo priopćenje.

*3. Zapisnik o vijećanju i
glasovanju*

Članak 43.

(1) Zapisnik o vijećanju i glasovanju nakon dovršene
glavne rasprave sastavlja se na posebnom listu.

(2) Zapisnik iz stavka 1. ovog članka potpisuju
članovi vijeća i zapisničar.

(3) Zapisnik iz stavka 1. ovog članka stavlja se
nakon potpisivanja u posebni omot na kojem se s vanjske strane označava:
»Zapisnik o vijećanju i glasovanju od (datum)«, uz oznaku broja spisa i otisak
pečata suda. Omot sa zapisnikom ulaže se iza raspravnog zapisnika u spis o
kojem je odlučivano.

XI. SASTAVLJANJE ODLUKA I
DRUGIH AKATA

*1.
Tekst odluka i drugih akata*

Članak
44.

(1)
Tekst sudskih odluka i drugih akata vojnostegovnih sudova mora biti jasan,
sažet i čitljiv.

(2) Pri sastavljanju odluka i drugih akata obvezatna
je uporaba zakonskih izraza.

(3) Nazive zakona i drugih propisa koji se prvi put
navode u odluci ili drugom aktu piše se u pravilu njihovim punim nazivom uz
naznaku službenog glasila u kojem su objavljeni, a skraćeni nazivi ili
skraćenice mogu se rabiti u nastavku teksta.

(4) U sastavljanju odluka i drugih akata mogu se
rabiti samo uobičajene i lako razumljive kratice.

*2.
Izrada i potpisivanje odluka i drugih akata*

Članak
45.

(1) Odluke i druge akte sudske uprave, kao i njihove
otprav­ke i prijepise potpisuje predsjednik suda ili njegov zamjenik.

(2) Sudske odluke i akte potpisuje sudac koji rješava
predmet.

(3) U slučaju dulje izočnosti suca ili u slučaju
nastupa drugih okolnosti zbog kojih sudac nije u mogućnosti izraditi ili
potpisati već objavljenu odluku, odluku će po nalogu predsjednika suda izraditi
i potpisati drugi sudac.

(4) Neizrađena odluka izradit će se prema sadržaju
progla­šene odluke i prema podacima iz spisa.

*3.
Oznaka spisa i podbroja*

Članak
46.

Oznaka
spisa i podbroja naznačuje se u gornjem desnom kutu prve stranice svih akata, a
na sudskim odlukama i u rasprav­nom zapisniku – ako se sastoje od više listova
– na svakom pojedinom listu.

*4.
Postupak izrade odluka i drugih akata*

Članak 47.

(1) Sudske odluke i drugi akti, pišu se pisaćim
strojem odnosno osobnim računalom na papiru uobičajene veličine (A4), u pravilu
na memorandumima Ministarstva obrane s oznakom suda, odnosno posebnim
memorandumima sudova, uz naznaku naziva i sjedišta suda, broja spisa i datuma,
s time da pojedini dijelovi odluke (uvod, izreka i obrazloženje) budu vidljivo
odvojeni.

(2) Presude i rješenja kojima se dovršava postupak
obvezno se izrađuju na memorandumima iz prethodnog stavka ovoga članka, s tim
da se prije uvoda velikim slovima spacionirano naznačuje naziv akta, npr.
»PRESUDA«, »RJEŠENJE«.

(3) Ispod uvoda, a iznad teksta izreke, naznačit će
se u posebnom retku spacionirano malim slovima kakvu je odluku sud donio, npr.
»presudio je«, »riješio je«.

(4) Ispod izreke, a prije početka obrazloženja, stavlja
se naziv »Obrazloženje« velikim početnim slovom, bez spacioniranja.

(5) Ispod teksta obrazloženja na sredini stranice
stavlja se mjesto i datum objavljivanja odnosno donošenja odluke. Na desnoj
polovici stranice stavlja se potpis predsjednika vijeća, dok se na lijevoj
polovici stranice stavlja potpis zapisničara.

(6) Sudski pečat stavlja se lijevo od potpisa
predsjednika vijeća ili suca pojedinca.

*5.
Izvornici i otpravci*

Članak
48.

(1)
Izvornik sudske odluke ili drugog akta zadržava se u odgovarajućem spisu, a
strankama se dostavljaju u ovjerenom prijepisu (otpravku).

(2) Na svim otpravcima stavlja se pisaćim strojem ili
osobnim računalom ime i prezime potpisnika akta na mjestu gdje je izvornik
potpisan, uz naznaku kratice koja označuje da je izvornik vlastoručno potpisan
(v. r. ). Ispod toga naznačuje se podatak o ovjeri i usporedbi otpravka s
izvornikom na način da se upisuje: »Za točnost otpravka – ovlašteni službenik«.

(3) Potvrdu o ovjeri točnosti podataka potpisuje
stručni referent za uredsko poslovanje i njegov se potpis ovjerava službenim
sudskim pečatom.

*6.
Uputa o pravnom lijeku*

Članak
49.

(1) Na svim izvornicima i otpravcima odluka protiv
kojih je dopušteno podnošenje redovitog pravnog lijeka stavit će se, ispod
teksta izvornika, a iznad ovjere usporedbe otpravka s izvornikom, uputa o
redovitom pravnom lijeku.

(2) Uputa o pravnom lijeku sadrži pouku o tomu koji
je prav­ni lijek dopušten, u kojem roku, te kome i u kolikom broju primjeraka
može ovlaštena osoba izjaviti pravni lijek.

XII.
SJEDNICA VIJEĆA DRUGOSTUPANJSKOG SUDA

*1.
Općenito*

Članak
50.

(1) Ako
je protiv odluke vojnostegovnog suda uložen pravni lijek, vojnostegovni sud će
nakon što protivnoj strani pruži mogućnost odgovora na isti, dostaviti
cjelokupni spis Višem vojnostegovnom sudu zajedno s popratnim izvješćem.

(2) Predsjednik Višeg vojnostegovnog suda ili njegov
za­mjenik određuju suca izvjestitelja.

(3) Sudac izvjestitelj je sudac profesionalac.

*2.
Suci porotnici*

Članak 51.

Na pitanja određivanja sudaca porotnika u sastavu
vijeća drugostupanjskog suda, vođenja popisa o sucima porotnicima
drugostupanjskog suda i slično, primjenjuje se odredba ovoga Poslovnika kojom
se to propisuje za suce porotnike koji se određuju u sastav vijeća
prvostupanjskog suda (članak 35.).

*3. Vođenje zapisnika i
knjige zapisnika*

Članak 52.

(1) Zapisnik o sjednici Višega vojnostegovnog suda
vodi se u posebnoj knjizi sjednica vijeća, koja sadrži datum održane sjednice,
ime i prezime predsjednika i članova vijeća, suca izvjestitelja, oznaku spisa u
kojem je odlučivano kao i kakva je odluka donesena u pojedinom predmetu.

(2) Uz podatke iz stavka 1. ovoga članka zapisnik
sadrži ime i prezime zapisničara, ime i prezime okrivljenika, tko je podnio
žalbu te podatke o drugim osobama nazočnim na sjednici vijeća.

(3) Zapisnik iz ovog članka potpisuju predsjednik i
članovi vijeća te zapisničar.

(4)
Sukladno stavku, 1., 2. i 3. ovog članka postupa se i u slučaju kada Viši
vojnostegovni sud razmatra ostala pitanja iz svoje nadležnosti.

Članak 53.

(1)
Knjiga zapisnika Višega vojnostegovnog suda vodi se odvojeno za svaku
kalendarsku godinu u knjizi čije su stranice obilježene rednim brojevima te
koja je na kraju ovjerena pečatom i potpisom predsjednika Višeg vojnostegovnog
suda uz bilješku o ukupnom broju stranica u knjizi.

(2) Na
kraju kalendarske godine iza zapisnika s posljednje sjednice vijeća predsjednik
Višega vojnostegovnog suda ovjerava knjigu zapisnika svojim potpisom i pečatom
suda uz naznaku broja održanih sjednica.

XIII.
TROŠKOVI POSTUPKA I ODLUČIVANJE O

ZAHTJEVU
ZA NAKNADU ŠTETE

Članak
54.

(1) Ako je konačnom presudom Vojnostegovnog suda
okriv­ljenik obvezan naknaditi troškove postupka, stručna služba suda će tu
osobu pozvati na podmirenje troškova postupka sukladno presudi suda.

(2) Troškovi postupka iz stavka 1. ovog članka
uplaćuju se na jedinstveni račun Ministarstva obrane.

(3) Ako okrivljenik ne podmiri troškove postupka
stručna služba će nakon što je utvrdila da troškovi nisu plaćeni, o tome
izvijestiti Pravnu službu i dostaviti joj ovjeren preslik odluke o troškovima
postupka radi poduzimanja daljnjih radnji glede podmirenja troškova.

(4) Sukladno stavku 1., 2. i 3. ovog članka postupa
se i u slučaju kada je presudom odlučeno o zahtjevu za naknadu štete, s tim što
se izvješće s primjerkom pravomoćne presude dostavlja nadležnom povjerenstvu za
utvrđivanje materijalne odgovornosti.

XIV.
ZAKLJUČNE ODREDBE

Članak
55.

(1) U
sudovima se osigurava praćenje i proučavanje sudske prakse.

(2) Praćenje i proučavanje sudske prakse obuhvaća osobito:
praćenje sudske prakse prvostupanjskih i drugostupanjskog suda, praćenje općih
pravnih mišljenja i općih stajališta za osiguravanje jedinstvene primjene
zakona i rasnopravnosti stranaka te jednakosti svih pred zakonom, te
pripremanje nacrta pravnih shvaćanja i drugih materijala za sjednice sudova.

Članak 56.

Ukoliko ovim poslovnikom nije drugačije propisano na
unutarnje poslovanje vojnostegovnih sudova na odgovarajući način primijenit će
se odredbe sudskog poslovnika.

Članak 57.

Ovaj
poslovnik stupa na snagu osmoga dana od dana objave u »Narodnim novinama«.

Klasa:
805-09/03-01/1
Urbroj: 512-01-03-20
Zagreb, 12. kolovoza 2003.

Ministrica
**Ž****eljka** **Antunovi****ć,** v. r.

if !supportEmptyParas endif

if !supportEmptyParas endif

# Tiskanica br. 1

**if !supportEmptyParas endif**

## UPISNIK VOJNOSTEGOVNOG POSTUPKA

**if !supportEmptyParas endif**

### VsP

if !supportEmptyParas endif

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| if !supportEmptyParas endif  if !supportEmptyParas endif  if !supportEmptyParas endif  RB | if !supportEmptyParas endif  if !supportEmptyParas endif  if !supportEmptyParas endif  Nadnevak  prijama | if !supportEmptyParas endif  if !supportEmptyParas endif  if !supportEmptyParas endif  Vijeće | if !supportEmptyParas endif  if !supportEmptyParas endif  if !supportEmptyParas endif  Podnosi-  telj  optužbe | if !supportEmptyParas endif  if !supportEmptyParas endif  if !supportEmptyParas endif  Okrivljenik  if !supportEmptyParas endif  (osobni  podaci,  postrojba)  if !supportEmptyParas endif | if !supportEmptyParas endif  if !supportEmptyParas endif  if !supportEmptyParas endif  Povreda  vojne  stege | if !supportEmptyParas endif  if !supportEmptyParas endif  if !supportEmptyParas endif  Nadnevak glavne rasprave | if !supportEmptyParas endif  if !supportEmptyParas endif  if !supportEmptyParas endif  Rješenje  kojim  se  postu-  pak  obusta-  vlja | P     R     E     S     U     D     A | | | | | | Ž a l b a | | | if !supportEmptyParas endif  if !supportEmptyParas endif  if !supportEmptyParas endif  Nadne-  vak  pravo-  moćno-  sti | if !supportEmptyParas endif  if !supportEmptyParas endif  if !supportEmptyParas endif  Izvrše-nje  odluke | if !supportEmptyParas endif  if !supportEmptyParas endif  if !supportEmptyParas endif  Stavljanje  u  spiso-  hranu | if !supportEmptyParas endif  if !supportEmptyParas endif  if !supportEmptyParas endif  Ustup  predmeta | if !supportEmptyParas endif  if !supportEmptyParas endif  if !supportEmptyParas endif  Napome-  na |
| if !supportEmptyParas endif  Odbijajuća  if !supportEmptyParas endif | if !supportEmptyParas endif  Osloba-  đajuća | if !supportEmptyParas endifO s u đ u j u ć a | | | | if !supportEmptyParas endif  Tko  izjav-  ljuje  žalbu  i  nadne-  vak | if !supportEmptyParas endif  Žalba  odba-  čena  rješe-  njem  pred-  sjed-  nika  vijeća | if !supportEmptyParas endif  Odluka  višeg  suda  if !supportEmptyParas endif  (nadne-vak i  oznaka  pred-  meta)  if !supportEmptyParas endif |
| if !supportEmptyParas endif  Nadne-  vak  objavlji-  vanja | if !supportEmptyParas endif  Povreda  vojne  stege | if !supportEmptyParas endif  Vrsta i  visina  kazne | if !supportEmptyParas endif  Nadne-  vak  otpravka |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 |
| if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

# Tiskanica br. 2

**if !supportEmptyParas endif**

**if !supportEmptyParas endif**

## UPISNIK DRUGOSTUPANJSKIH VOJNOSTEGOVNIH POSTUPAKA

**if !supportEmptyParas endif**

### VsPŽ

if !supportEmptyParas endif

if !supportEmptyParas endif

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| if !supportEmptyParas endif  if !supportEmptyParas endif  RB | if !supportEmptyParas endif  if !supportEmptyParas endif  Nadnevak  prijama | if !supportEmptyParas endif  if !supportEmptyParas endif  Osoba-tijelo  koje je  izreklo  mjeru  if !supportEmptyParas endif | if !supportEmptyParas endif  if !supportEmptyParas endif  Prezime i  ime  žalitelja,  osobni podaci,  postrojba  if !supportEmptyParas endif | if !supportEmptyParas endif  if !supportEmptyParas endif  Stegovna  mjera | if !supportEmptyParas endif  POSTUPAK      PO     ŽALBI | | | | if !supportEmptyParas endif  if !supportEmptyParas endif  if !supportEmptyParas endif  Nadnevak  otpremanja  odluke | if !supportEmptyParas endif  if !supportEmptyParas endif  if !supportEmptyParas endif  Napomena |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| Žalba  odbačena | Žalba  odbijena | Stegovna  mjera  preinačena | Stegovna  mjera  poništena |
| 1 | 2 | 3 | 4 | 5 | 6 | 7 | 8 | 9 | 10 | 11 |
| if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

# Tiskanica br. 3

**if !supportEmptyParas endif**

**if !supportEmptyParas endif**

## UPISNIK O UDALJENJU IZ SLUŽBE

**if !supportEmptyParas endif**

### US

if !supportEmptyParas endif

if !supportEmptyParas endif

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| if !supportEmptyParas endif  if !supportEmptyParas endif  RB | if !supportEmptyParas endif  if !supportEmptyParas endif  Nadnevak  prijama | if !supportEmptyParas endif  if !supportEmptyParas endif  Naziv tijela  koje je  dostavilo  predmet  if !supportEmptyParas endif | if !supportEmptyParas endif  if !supportEmptyParas endif  Prezime i  ime,  osobni  podaci  žalitelja  if !supportEmptyParas endif | if !supportEmptyParas endif  if !supportEmptyParas endif  Razlog  udaljenja od  dužnosti  if !supportEmptyParas endif  if !supportEmptyParas endif | if !supportEmptyParas endif  O D L U K A    O    Ž A L B I | | | | if !supportEmptyParas endif  if !supportEmptyParas endif  Nadnevak  otpreme | if !supportEmptyParas endif  if !supportEmptyParas endif  Napomena |if !supportMisalignedRows  |endif
| if !supportEmptyParas endif  if !supportEmptyParas endif  Žalba  odbačena | if !supportEmptyParas endif  if !supportEmptyParas endif  Žalba  odbijena | if !supportEmptyParas endif  if !supportEmptyParas endif  Rješenje  poništeno | if !supportEmptyParas endif  if !supportEmptyParas endif  Rješenje  izmjenjeno |if !supportMisalignedRows  |endif
|if !supportMisalignedRows  |endif
|if !supportMisalignedRows  |endif
|if !supportMisalignedRows  |endif
| 1 | 2 | 3 | 4 | 5 | 6 | 7 | 8 | 9 | 10 | 11 |if !supportMisalignedRows  |endif
| if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |if !supportMisalignedRows  |endif

if !supportEmptyParas endif

if !supportEmptyParas endif

# Tiskanica br. 4

**if !supportEmptyParas endif**

## UPISNIK DRUGOSTUPANJSKOG VIJEĆA

**if !supportEmptyParas endif**

### VsP-II

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif  POSTUPAK   PO   ŽALBI | | | if !supportEmptyParas endif | if !supportEmptyParas endif |
| RB  if !supportEmptyParas endif | Nadnevak  prijama | Sud koji je  dostavio  presudu | Prezime i  ime,  osobni  podaci,  postrojba  if !supportEmptyParas endif | Stegovni  prijestup | Tko je  izjavio  žalbu | if !supportEmptyParas endif  Odluka  potvrđena | if !supportEmptyParas endif  Odluka  preinačena | if !supportEmptyParas endif  Odluka  ukinuta | Odluka  otpremljena | Napomena |
| 1 | 2 | 3 | 4 | 5 | 6 | 7 | 8 | 9 | 10 | 11 |
| if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

# Tiskanica br. 5

**if !supportEmptyParas endif**

**if !supportEmptyParas endif**

## UPISNIK VIŠEG VOJNOSTEGOVNOG SUDA POVODOM SUKOBA NADLEŽNOSTI

### ODNOSNO PRIJEDLOGA ZA PRIJENOS NADLEŽNOSTI

if !supportEmptyParas endif

#### SN - PN

if !supportEmptyParas endif

|  |  |  |  |  |  |  |
| --- | --- | --- | --- | --- | --- | --- |
| if !supportEmptyParas endif  if !supportEmptyParas endif  RB  if !supportEmptyParas endif | if !supportEmptyParas endif  if !supportEmptyParas endif  Nadnevak prijama | if !supportEmptyParas endif  if !supportEmptyParas endif  Naziv suda koji  dostavlja predmet  if !supportEmptyParas endif | if !supportEmptyParas endif  if !supportEmptyParas endif  Prezime i ime okrivljenika,  osobni podaci,  postrojba  if !supportEmptyParas endif  Stegovni prijestup  if !supportEmptyParas endif | if !supportEmptyParas endif  if !supportEmptyParas endif  if !supportEmptyParas endif  Nadnevak  rješenja | if !supportEmptyParas endif  if !supportEmptyParas endif  if !supportEmptyParas endif  Odluka  vijeća | if !supportEmptyParas endif  if !supportEmptyParas endif  if !supportEmptyParas endif  Napomena |
| 1 | 2 | 3 | 4 | 5 | 6 | 7 |
| if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

if !supportEmptyParas endif

# Tiskanica br. 6

if !supportEmptyParas endif

**if !supportEmptyParas endif**

## UPISNIK IZVANREDNIH PRAVNIH LIJEKOVA

**if !supportEmptyParas endif**

### VsP-III

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

|  |  |  |  |  |  |  |
| --- | --- | --- | --- | --- | --- | --- |
| if !supportEmptyParas endif  RB | if !supportEmptyParas endif  Nadnevak prijama | if !supportEmptyParas endif  Naziv suda koji  dostavlja predmet  odnosno osobe koja  podnosi zahtjev  if !supportEmptyParas endif | if !supportEmptyParas endif  Prezime i ime okrivljenika,  osobni podaci,  postrojba  if !supportEmptyParas endif  Stegovni prijestup  if !supportEmptyParas endif | if !supportEmptyParas endif  Nadnevak  rješenja | if !supportEmptyParas endif  Odluka  vijeća | if !supportEmptyParas endif  Napomena |
| 1 | 2 | 3 | 4 | 5 | 6 | 7 |
| if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

Ostalo, NN 139/2003-2035